A yatA yat
        Tadarus Ramadan

“Ramadan Dirai Ukhuwah Di Hati”

ISI KANDUNGAN

Kata-kata Aluan YB Menteri di Jabatan Perdana Menteri
(Hal Ehwal Agama)

Kata-kata Aluan YB Timbalan Menteri di Jabatan Perdana Menteri
(Hal Ehwal Agama)

Kata-kata Aluan Ketua Pengarah JAKIM

Topik 1: Menjunjung Syariat Islam

TTopik 2: Perpaduan di atas Akidah yang Satu

Topik 3: Pengukuhan Akvi

Topik 4: Keharmonian Bermasyarakat

Topik 5: Keilmuan Berpaksikan Tauhid

Topik 6: Isqamah Beragama

Topik 7: Senasa Bertabayyun

Topik 8: Meraikan Khilaf

TTopik 9: Mempergiat Dakwah

Topik 10: Mengangkat Hak Asasi Manusia Menurut Islam

1

3

4

6

10

13

1616

20

24

28

31

34

39

1

10 TOPIK AYAT-AYAT TADARUS RAMADAN PERINGKAT KEBANGSAAN

BAGI TAHUN 1443H

BERTEMAKAN : AL-QURAN PENYINAR UMAT SEPANJANG ZAMAN

KATA-KATA ALUAN YB MENTERI DI JABATAN PERDANA MENTERI (HAL EHWAL

AGAMA)

الحمد هلل رب العالمين، والعاقبة للمتقين، والصالة والسالم على عبده ورسوله وخليله وصفوته من خلقه نبينا

 ، وعلى آله وأصحابه ومن سلك سبيله واهتدى بهداه إلى يوم الدين. أما بعد: عبد هللاوإمامنا وسيدنا محمد بن

Firman Allah SWT dalam surah al-Baqarah ayat 183:

ِيَن ِمن َقۡبلُِكۡم لََعلذُكۡم َتتذقُ  َياُم َكَما ُكتَِب لََعَ ٱَّلذ ِ ِيَن َءاَمُنواْ ُكتَِب َعلَۡيُكُم ٱلص  َها ٱَّلذ يُّ
َ
َٰٓأ  ١٨٣  وَن يَ

Maksudnya: “Wahai orang-orang yang beriman! Kamu diwajibkan berpuasa

sebagaimana diwajibkan atas orang-orang yang dahulu daripada kamu, supaya kamu

bertaqwa.”

Setinggi-tinggi kesyukuran saya rafakkan ke hadrat Allah SWT, kerana dengan

limpah rahmat dan kasih sayang-Nya kita masih diberi kesempatan untuk menyambut

bulan Ramadan al-Mubarak bagi tahun 1443 Hijrah. Seiring dengan itu jua, saya amat

teruja kerana buat julung kalinya, buku “Ayat-ayat Tadarus Ramadan Peringkat

Kebangsaan Bagi Tahun 1443 Hijrah” berjaya diterbitkan bersempena menyambut

kedatangan bulan Ramadan al-Mubarak.

Sesungguhnya, bulan Ramadan adalah sebaik-baik bulan untuk kita terus saling

mempelajari dan menghayati segala isi kandungan al-Quran, sesuai dengan kedudukan

Ramadan sebagai bulan tadarus al-Quran. Dalam sebuah hadis yang diriwayatkan oleh

Imam al-Bukhari, Ibn ‘Abbas mengatakan bahawa Jibril telah diutus kepada Nabi SAW

untuk bertadarus al-Quran pada setiap malam pada bulan Ramadan.

2

Justeru, dengan tema “al-Quran Penyinar Umat Sepanjang Zaman”, buku ini

dihasilkan dengan memilih 10 buah topik penting yang menjadi tunjang dalam kehidupan

seorang muslim tanpa mengira apa pun kedudukan kita. Semoga buku ini dapat dijadikan

panduan tadarus untuk memahami, menghayati dan mengamalkan isi kandungan al-

Quran buat seluruh umat Islam di negara ini, di samping tadarus dari sudut bacaan yang

biasa diamalkan.

Sekian, terima kasih.

YB SENATOR DATUK HAJI IDRIS BIN HAJI AHMAD

3

KATA-KATA ALUAN YB TIMBALAN MENTERI DI JABATAN PERDANA MENTERI

(HAL EHWAL AGAMA)

الحمد هلل رب العالمين، والعاقبة للمتقين وال عدوان إال على الظالمين، والصالة والسالم على المبعوث رحمة

 عد: للعالمين سيد األولين واآلخرين وعلى آله وصحبه أجمعين. وب

Firman Allah SWT dalam surah al-Isra’ ayat 9:

نذ
َ
لَِحَِٰت أ َٰ ِيَن َيۡعَملُوَن ٱلصذ ُ ٱلُۡمۡؤِمننَِي ٱَّلذ ِ قَۡوُم َويُبَّش

َ
ۡجٗرا  إِنذ َهََٰذا ٱلُۡقۡرَءاَن َيۡهِدي لِلذِِت ِِهَ أ

َ
 ٩َكبرِٗيا  لَُهۡم أ

Maksudnya: “Sesungguhnya Al-Quran ini memberi petunjuk ke jalan yang amat betul

(ugama Islam), dan memberikan berita yang menggembirakan orang beriman yang

mengerjakan amal-amal soleh, bahawa mereka beroleh pahala yang besar.”

Segala puji bagi Allah SWT, dengan limpah kurnia dan belas ihsan-Nya, buku

“Ayat-ayat Tadarus Ramadan Peringkat Kebangsaan Bagi Tahun 1443 Hijrah” ini

berjaya dihasilkan buat julung kalinya.

Tadarus merupakan perkataan Arab yang bermakna saling belajar, meneliti,

memahami dan mengkaji. Apabila digabungkan menjadi tadarus al-Quran, maka ia

bermakna saling mempelajari, memahami dan meneliti al-Quran. Menurut para ulama,

tadarus al-Quran terbahagi kepada tiga tahap. Pertama, belajar ilmu tahsin bacaan al-

Quran. Kedua, memahami serta menghayati setiap kalimah di dalam al-Quran. Dan

ketiga, mempraktikkan segala ilmu yang terkandung di dalam al-Quran.

Besarlah harapan dengan terbitnya buku ini, ia dapat dijadikan panduan dan

rujukan buat seluruh umat Islam dalam konteks tadarus bagi memahami isi kandungan

al-Quran. Bertemakan “al-Quran Penyinar Umat Sepanjang Zaman”, 10 topik yang

dipilih itu amat relevan dan perlu sentiasa dihayati dengan mengambil keberkatan bulan

Ramadan yang mulia ini.

Sekian, terima kasih.

YB DATUK HAJI AHMAD MARZUK BIN SHAARY

4

KATA-KATA ALUAN KETUA PENGARAH JAKIM

الحمد هلل رب العالمين والصالة والسالم على أشرف األنبياء والمرسلين، سيدنا ونبينا محمد وعلى آله وصحبه

 أجمعين. وبعد:

Firman Allah SWT dalam surah al-Baqarah ayat 1-2:

َٰلَِك ٱلِۡكَتَُٰب ََل َرۡيَبَۛ فِيهِِۛ ُهٗدى    ١الٓٓم   ٢ل ِلُۡمتذقنَِي َذ

Maksudnya: “Alif, Laam, Miim. (1) Kitab Al-Quran ini, tidak ada sebarang syak padanya

(tentang datangnya dari Allah dan tentang sempurnanya); ia pula menjadi petunjuk bagi

orang-orang yang (hendak) bertaqwa.”

Syukur kepada ke hadrat Allah SWT kerana dengan limpah dan kurnia-Nya buku

“Ayat-ayat Tadarus Ramadan Peringkat Kebangsaan Bagi Tahun 1443 Hijrah” dapat

disiapkan bagi tatapan seluruh umat Islam.

Ini merupakan cetusan idea daripada YB Menteri dan YB Timbalan Menteri Di

Jabatan Perdana Menteri (Hal Ehwal Agama), agar diwujudkan satu buku yang boleh

dijadikan panduan bersama bagi mempelajari sejuzuk daripada isi kandungan

Kalamullah bersempena bulan Ramadan yang mulia ini.

Sehubungan dengan itu, buku ini digarap dengan memilih beberapa ayat al-Quran

berdasarkan 10 buah topik di bawah tema “al-Quran Penyinar Umat Sepanjang

Zaman”. Topik-topik yang dipilih melibatkan perkara prinsip dalam agama dan kehidupan

yang telah diperjelaskan dengan tuntas oleh al-Quran al-Karim. Selepas mengemukakan

beberapa ayat al-Quran berkaitan bagi setiap topik, ia akan diikuti dengan penghayatan

ringkas, cabaran semasa dan solusi yang dicadangkan.

Akhir kata, semoga buku ini dapat menjadi panduan dan rujukan kepada seluruh

umat Islam di Malaysia bagi memahami ayat-ayat Allah SWT dengan lebih mendalam.

5

Ini bertepatan dengan semangat Ramadan yang menjadi bulan tadarus al-Quran, bukan

sahaja dari sudut bacaan, tetapi jua kefahamannya.

Sekian, wassalam.

DATUK HAJAH HAKIMAH BINTI MOHD YUSOFF

6

1. MENJUNJUNG SYARIAT ISLAM

Ayat-ayat Tadarus:

َمُرواْ بِٱلَۡمۡعُروِف َوَنَهوۡ
َ
ةَ َوأ َكوَٰ َة َوَءاتَُواْ ٱلزذ لَوَٰ قَاُمواْ ٱلصذ

َ
ۡرِض أ

َ
َُٰهۡم ِِف ٱۡۡل نذ كذ ِيَن إِن مذ ُمورِ   ٱَّلذ

ُ
َٰقَِبُة ٱۡۡل ِ َع  ٤١اْ َعِن ٱلُۡمنَكرِِۗ َوّلِِلذ

Maksudnya:

“Iaitu mereka (umat Islam) yang jika Kami berikan mereka kekuasaan memerintah di bumi

nescaya mereka mendirikan sembahyang serta memberi zakat, dan mereka menyuruh

berbuat kebaikan serta melarang dari melakukan kejahatan dan perkara yang mungkar,

dan (ingatlah) bagi Allah jualah kesudahan segala urusan”. (Surah al-Hajj: 41)

ۡمرِ فَٱتذبِۡعَها وَ
َ
َِن ٱۡۡل َٰ ََشِيَعةٖ م  ِيَن ََل َيۡعلَُموَن  ُثمذ َجَعلَۡنََٰك لََعَ ۡهَوآَء ٱَّلذ

َ
 ١٨ََل تَتذبِۡع أ

Maksudnya:

“Kesudahannya Kami jadikan engkau (wahai Muhammad dan utuskan engkau)

menjalankan satu Syariat (yang cukup lengkap) dari hukum-hukum ugama; maka turutlah

Syariat itu, dan janganlah engkau menurut hawa nafsu orang-orang yang tidak

mengetahui (perkara yang benar).” (Surah al-Jathiyah: 18)

ۡمرِهِ
َ
ن يَُكوَن لَُهُم ٱۡۡلرَِيَُة ِمۡن أ

َ
ۡمًرا أ

َ
ۥٓ أ ُ َورَُسوُُلُ َ َورَُسوَُلُۥ َفَقۡد  َوَما ََكَن لُِمۡؤِمٖن َوََل ُمۡؤِمَنٍة إَِذا قَََض ٱّلِلذ ۡمۗۡ َوَمن َيۡعِص ٱّلِلذ

بِيٗنا    ٣٦َضلذ َضَلَٰٗٗل مُّ

Maksudnya:

“Dan tidaklah harus bagi orang-orang yang beriman, lelaki dan perempuan - apabila Allah

dan RasulNya menetapkan keputusan mengenai sesuatu perkara - (tidaklah harus

mereka) mempunyai hak memilih ketetapan sendiri mengenai urusan mereka. Dan

sesiapa yang tidak taat kepada hukum Allah dan RasulNya maka sesungguhnya ia telah

sesat dengan kesesatan yang jelas nyata.” (Surah al-Ahzab: 36)

7

ِ ٱلَۡعَٰلَِمنَي    ِ َرب   ١٦٢قُۡل إِنذ َصَٗلِِت َونُُسِِك َوََمَۡياَي َوَمَماِِت ّلِِلذ

Maksudnya:

“Katakanlah: Sesungguhnya sembahyangku dan ibadatku, hidupku dan matiku, hanyalah

untuk Allah Tuhan yang memelihara dan mentadbirkan sekalian alam”. (Surah al-An’am:

162)

Penghayatan Ringkas:

Menjadi tanggungjawab mana-mana pihak yang dikurniakan kekuasaan oleh Allah SWT

di muka bumi untuk menjalankan syariat-Nya. Demikianlah Baginda Rasulullah SAW

datang dengan membawa suatu peraturan hidup atau syariat yang sempurna. Ia bukan

akalan manusia tetapi bersumberkan wahyu yang diturunkan Allah SWT kepada penutup

segala nabi.

Menurut al-Sa’di, berdasarkan surah al-Jathiyah ayat 18, pelaksanaan kepada

syariat itu akan menjamin kebahagiaan abadi, kebaikan dan kejayaan. (Lihat Tafsir al-

Sa’di, 777) Hal ini juga sebagaimana yang ditegaskan oleh Ibnu Qayyim al-Jauziyyah.

Beliau mengatakan:

“Syariah (Islamiah) itu terbina dan terasas di atas hukum dan maslahah para hamba

dalam kehidupan dunia dan akhirat. Ia keseluruhannya adil, keseluruhannya rahmat,

keseluruhannya maslahah, keseluruhannya hikmah.” (Lihat I’lam al-Muwaqqi’in ‘an Rabb

al-’Alamin, 4/337)

Maka dapat difahami, di sebalik syariat itu tersirat objektif atau matlamat demi

memelihara kemaslahatan umat manusia yang dikenali sebagai Maqasid Syariah. Ia

terbina di atas lima asas yang menjadi keperluan setiap manusia iaitu memelihara

agama, nyawa, akal, keturunan dan harta benda.

8

Sifat sejagat Maqasid Syariah amat bersesuaian dijadikan sebagai asas kerangka

strategik dalam mengurus pentadbiran dan keperluan rakyat tanpa mengira sempadan

agama dan bangsa. Prinsip Berasaskan Nilai (Value-based Principles) seperti

keutamaan (aulawiyat) dalam tindakan dan memberi ruang kepada penambahbaikan

(islah) yang terkandung dalam Maqasid Syariah mampu menjadi wahana yang ampuh

dalam menghasilkan impak terbaik bagi menangani isu-isu tadbir urus, kemanusiaan,

keadilan, kesihatan, ekonomi dan pelbagai lagi.

Islam meletakkan keutamaan yang tinggi bagi nilai-nilai ini kerana ia merupakan

intipati yang terkandung dalam objektif pensyariatan Islam. Value-based principles yang

terkandung dalam Maqasid Syariah ini menjadikan Islam sentiasa segar dan relevan

pada setiap masa dan tempat, tanpa mengira bangsa dan agama. Ini akhirnya akan

memperlihatkan Syariat Islam itu sentiasa segar, relevan, realistik dan praktikal pada

setiap masa dan tempat, tanpa mengira bangsa dan agama.

Justeru, manusia tidak memiliki pilihan lain kecuali menuruti syariatnya

sebagaimana ditegaskan dalam surah al-Ahzab ayat 36. Sesungguhnya, Islam adalah

ad-din yang merangkumi seluruh aspek kehidupan manusia.

Menurut Ibn al-Jawzi, “dan hidupku” dalam surah al-An’am ayat 162 bermaksud

seluruh kehidupanku dalam ketaatan kerana Allah SWT. (Lihat Zad al-Masir fi ‘Ilm al-

Tafsir, 3/161) Oleh yang demikian menjadi suatu kewajipan bagi seorang muslim

mentaati syariah dan titah perintah Allah SWT dalam seluruh aspek kehidupannya

termasuk politik, sosial dan ekonomi. Sedia maklum bahawa perihal politik, sosial dan

ekonomi adalah termasuk dalam hukum hakam syariah yang melibatkan amal perbuatan

zahir manusia. Jika hukum hakam syariah ditolak, ini bermakna Islam hanya akan tinggal

di hati dan di bibir semata-mata.

9

Cabaran Semasa:

Kemunculan pelbagai ideologi baharu dan pemikiran semasa yang menyebabkan

segelintir umat Islam semakin jauh mengamalkan syariat-Nya. Mereka cenderung untuk

mengatakan syariat Islam itu tidak autentik, tetapi hanya sekadar suatu pandangan

daripada pelbagai pandangan yang boleh diterima atau ditolak.

Justeru, pelbagai usaha dilakukan oleh golongan ini termasuk untuk menjadikan

Malaysia sebagai sebuah negara sekular, menolak pelaksanaan syariah dalam

pentadbiran dan undang-undang sehinggalah mempertikaikan keabsahan pihak

berkuasa agama.

Golongan ini dilihat terpengaruh dengan ideologi-ideologi Barat seperti

sekularisme, liberalisme, pluralisme, sosialisme, kapitalisme dan lain-lain. Di samping itu,

terdapat juga pihak yang terpengaruh dengan pemahaman Islam yang ekstrem seperti

ideologi takfiri, khurafat dan tahayul, ajaran sesat yang berpaksikan kebatinan dan lain-

lain.

Solusi:

Umat Islam disaran berpegang teguh kepada Syariat Islam yang syumul dan memiliki

ciri-ciri yang unggul seperti kesederhanaan (wasatiyyah), tidak terlampau rigid (ekstrem)

dan tidak terlampau longgar (liberal). Di samping mendukung penuh segala usaha

pemerintah untuk merealisasikan pelaksanaan syariat Islam di dalam negara selaras

dengan kedudukan Islam sebagai agama persekutuan berdasarkan Perkara 3 (1)

Perlembagaan Persekutuan.

10

2. PERPADUAN DI ATAS AKIDAH YANG SATU

Ayat-ayat Tadarus:

ۡعَدآءٗ
َ
ِ َعلَۡيُكۡم إِۡذ ُكنُتۡم أ ْْۚ َوٱۡذُكُرواْ نِۡعَمَت ٱّلِلذ ِ ََجِيٗعا َوََل َتَفرذقُوا ۡصَبحۡ   َوٱۡعَتِصُمواْ ِِبَۡبِل ٱّلِلذ

َ
لذَف بنَۡيَ قُلُوبُِكۡم فَأ

َ
ُتم  فَأ

ُ لَ  ُ ٱّلِلذ ِ ۗۡ َكَذَٰلَِك ُيَبني  ِنَۡها نَقَذُكم م
َ
َِن ٱنلذارِ فَأ َٰ َشَفا ُحۡفَرةٖ م  َٰٗنا َوُكنُتۡم لََعَ  ١٠٣ُكۡم َءاَيَٰتِهِۦ لََعلذُكۡم َتۡهَتُدوَن   بِنِۡعَمتِهِۦٓ إِۡخَو

Maksudnya:

“Dan berpegang teguhlah kamu sekalian kepada tali Allah (ugama Islam), dan janganlah

kamu bercerai-berai; dan kenanglah nikmat Allah kepada kamu ketika kamu bermusuh-

musuhan (semasa jahiliyah dahulu), lalu Allah menyatukan di antara hati kamu (sehingga

kamu bersatu-padu dengan nikmat Islam), maka menjadilah kamu dengan nikmat Allah

itu orang-orang Islam yang bersaudara. Dan kamu dahulu telah berada di tepi jurang

neraka (disebabkan kekufuran kamu semasa jahiliyah), lalu Allah selamatkan kamu dari

neraka itu (disebabkan nikmat Islam juga). Demikianlah Allah menjelaskan kepada kamu

ayat-ayat keteranganNya, supaya kamu mendapat petunjuk hidayah-Nya.” (Surah Ali

‘Imran: 103)

بُ  نذ َهََٰذا ِصَرَِِٰط ُمۡسَتقِيٗما فَٱتذبُِعوُهُۖ َوََل تَتذبُِعواْ ٱلسُّ
َ
ىَُٰكم بِهِۦ لََعلذُكۡم  َوأ َٰلُِكۡم وَصذ َق بُِكۡم َعن َسبِيلِهۚۦِْ َذ َتتذُقوَن   َل َفَتَفرذ

١٥٣

Maksudnya:

“Dan bahawa sesungguhnya inilah jalanKu (ugama Islam) yang betul lurus, maka

hendaklah kamu menurutnya; dan janganlah kamu menurut menurut jalan-jalan (yang

lain dari Islam), kerana jalan-jalan (yang lain itu) mencerai-beraikan kamu dari jalan Allah,

Dengan yang demikian itulah Allah perintahkan kamu, supaya kamu bertaqwa.” (Surah

al-An’am: 153)

11

َ َمَع ٱل ْْۚ إِنذ ٱّلِلذ ٓوا َ َورَُسوَُلُۥ َوََل تََنَٰزَُعواْ َفَتۡفَشلُواْ َوتَۡذَهَب رِيُحُكۡمُۖ َوٱۡصِِبُ ِطيُعواْ ٱّلِلذ
َ
ِِبِيَن  َوأ َٰ  ٤٦صذ

Maksudnya:

“Dan taatlah kamu kepada Allah dan RasulNya, dan janganlah kamu berbantah-

bantahan; kalau tidak nescaya kamu menjadi lemah semangat dan hilang kekuatan

kamu, dan sabarlah (menghadapi segala kesukaran dengan cekal hati); sesungguhnya

Allah berserta orang-orang yang sabar.” (Surah al-Anfal: 46)

Penghayatan Ringkas:

Surah Ali ‘Imran ayat 103 menunjukkan kewajipan agar umat Islam berpegang teguh dan

bersatu padu di bawah akidah yang benar. Oleh yang demikian, tiada pilihan lain bagi

umat Islam kecuali hendaklah berpegang teguh dengan akidah Ahli Sunnah Wal-Jamaah.

Sesungguhnya inilah satu-satunya akidah yang menjamin keselamatan manusia di dunia

dan di akhirat sebagaimana yang difirmankan oleh Allah SWT dalam surah al-An’am ayat

153.

Dalam konteks di Malaysia, kita amat bertuah kerana Malaysia adalah sebuah

Negara Islam yang berteraskan dasar Ahli Sunnah Wal-Jamaah. Akidah, syariah dan

akhlak ummah sentiasa dipelihara agar selari dengan prinsip-prinsip yang terkandung di

dalam dasar tersebut. Dasar ini jelas termaktub di dalam Perkara 3(1) Perlembagaan

Persekutuan yang memperuntukkan bahawa Islam ialah agama bagi Persekutuan.

Manakala tafsiran ‘Islam’ dalam perlembagaan telah diperincikan lagi menerusi

keputusan Muzakarah Khas Jawatankuasa Fatwa Majlis Kebangsaan Bagi Hal Ehwal

Ugama Islam Malaysia yang bersidang pada 5 Mei 1996 yang telah menetapkan bahawa

umat Islam di Malaysia hendaklah hanya mengikut ajaran Islam yang berasaskan

pegangan Ahli Sunnah Wal Jamaah dari segi akidah, syariah dan akhlak.

12

Manakala definisi Ahli Sunnah Wal Jamaah pula adalah sebagaimana yang

diputuskan dalam Mesyuarat Panel Pakar Akidah JAKIM kali ke-60 bertarikh 18 Julai

2019, bahawa:

“Ahli Sunnah Wal-Jamaah ialah Golongan yang memahami dan

berpegang kepada al-Quran dan Sunnah Nabi SAW menerusi  para

sahabat, tabiin dan tabi’ tabiin yang setia bersama mereka merangkumi

manhaj dan kaedah salaf dan khalaf (Asya’irah dan Maturidiyah) dalam

prinsip-prinsip akidah, syariah dan akhlak”.

Penjelasan definisi:

a) Mereka adalah golongan yang memahami dan berpegang kepada al-Quran dan

Sunnah Nabi SAW mengikut manhaj dan kaedah salaf dan khalaf (Asya’irah dan

Maturidiyyah).

b) Mereka adalah golongan berfahaman sederhana (wasatiyyah), tidak melampau

dan tidak terlalu longgar. Ini mengeluarkan Khawarij, Syiah Rafidhah, Qadariyyah,

Jabariyyah, Mu’tazilah, Anti-Hadith, Islam liberal, pluralisme agama dan

seumpamanya.

c) Mereka ialah golongan yang mengutamakan perpaduan dan persaudaraan Islam

bukan permusuhan, perdamaian bukan peperangan, berpegang kepada prinsip

tidak memuja pemimpin, tidak taasub sehingga mengkafir atau menyesatkan

sesama Islam.

Sesungguhnya kemuliaan umat Islam bahkan jatuh bangun sesebuah bangsa dan

negara adalah terletak kepada kesatuan dan kesepaduannya. Jangan kerana kita

berbeza pendapat, berlainan wadah atau cara pendekatan, menyebabkan hilang nilai

ukhuwah dan semangat perpaduan. Ini akhirnya akan menyebabkan umat Islam hilang

13

kekuatan dan menjadi golongan yang lemah sebagaimana firman Allah SWT dalam surah

al-Anfal ayat 46 di atas.

Cabaran Semasa:

Umat Islam di Malaysia pada hari ini sedang menghadapi beberapa bentuk perpecahan

yang agak membimbangkan. Ia berlaku dalam beberapa aspek terutamanya dari sudut

pertembungan politik kepartian dan aliran keagamaan. Kedua-dua aspek ini dilihat telah

memberi kesan yang besar terhadap perpaduan umat Islam. Kadangkala ketaasuban

yang melampau terhadap pegangan masing-masing menyebabkan berlaku kafir

mengkafir dan sesat menyesatkan antara satu sama lain.

Solusi:

Keperluan untuk seluruh umat Islam berdiri teguh di atas landasan akidah yang satu iaitu

Ahli Sunnah Wal Jamaah. Saling bekerjasama atas perkara yang dipersetujui bersama

dan saling bertolak ansur pada perkara yang diperselisihkan.

3. PENGUKUHAN INTEGRITI

Ayat-ayat Tadarus:

ِيَن ُهمۡ  َمََٰنَٰتِِهۡم وََعۡهِدهِۡم َرَُٰعوَن   َوٱَّلذ
َ
 ٨ِۡل

Maksudnya:

“Dan mereka yang menjaga amanah dan janjinya.” (Surah al-Mu’minun: 8)

ن ََتُۡكُمواْ
َ
ۡهلَِها ِإَوَذا َحَكۡمُتم بنَۡيَ ٱنلذاِس أ

َ
َمََٰنَِٰت إََِلَٰٓ أ

َ
ن تَُؤدُّواْ ٱۡۡل

َ
ُمرُُكۡم أ

ۡ
َ يَأ ا يَعُِظُكم  ۞إِنذ ٱّلِلذ َ نِعِمذ بِٱلَۡعۡدِلِۚ إِنذ ٱّلِلذ

َۢا بَ  َ ََكَن َسِميَع  ٥٨ِصرٗيا  بِهِۦٓۗۡ إِنذ ٱّلِلذ

14

Maksudnya:

“Sesungguhnya Allah menyuruh kamu supaya menyerahkan segala jenis amanah

kepada ahlinya (yang berhak menerimanya), dan apabila kamu menjalankan hukum di

antara manusia, (Allah menyuruh) kamu menghukum dengan adil. Sesungguhnya Allah

dengan (suruhanNya) itu memberi pengajaran yang sebaik-baiknya kepada kamu.

Sesungguhnya Allah sentiasa Mendengar, lagi sentiasa Melihat. (Surah al-Nisa’: 58)

بَِت ٱۡستَ
َ
َٰٓأ َُٰهَما يَ ِمنُي  ئ ِجۡرُهُۖ إِنذ َخرۡيَ َمِن ٱۡستَ ئقَالَۡت إِۡحَدى

َ
 ٢٦َجۡرَت ٱلَۡقوِيُّ ٱۡۡل

Maksudnya:

“Salah seorang di antara perempuan yang berdua itu berkata: "Wahai ayah, ambillah dia

menjadi orang upahan (menggembala kambing kita), sesungguhnya sebaik-baik orang

yang ayah ambil bekerja ialah orang yang kuat, lagi amanah". (Surah al-Qasas: 26)

Penghayatan Ringkas:

Di dalam Islam, konsep integriti ini boleh diungkapkan juga dengan sifat amanah. Di

dalam surah al-Mu’minun ayat 8, Allah SWT menyifatkan antara sifat-sifat orang yang

beriman dan berjaya itu adalah mereka yang menjalankan amanah dan menjaga janji

mereka.

Sehubungan itu, Allah SWT memerintahkan dalam surah al-Nisa’ ayat 58 agar

setiap amanah itu diberikan kepada orang yang berkeahlian. Menurut al-Tabari dalam

tafsirnya,  ayat ini ditujukan kepada para pemimpin, pemegang kekuasaan untuk menjaga

amanat yang telah diberikan kepada dirinya terutama hal yang berkaitan dengan rakyat

mahupun bawahannya serta berbuat adil dalam membuat penghakiman. (Lihat Tafsir al-

Tabari, 8/490) Sedangkan menurut al-Razi, amal perbuatan manusia dikategorikan

kepada tiga kategori:

15

Pertama, yang berkaitan dengan urusan Tuhan. Dalam hal ini, Allah memerintahkan agar

seseorang memegang amanah berupa menjalankan perintah-perintah-Nya serta

menjauhi larangan-Nya.

Kedua, amanah yang berkaitan dengan orang lain seperti pinjam meminjam, tidak

mengurangi timbangan dalam berniaga begitu juga tidak menyebarkan segala keburukan

orang lain. Dalam hal ini, termasuk kriteria keadilan para penguasa kepada rakyatnya

ataupun keadilan seorang ulama’ kepada jama’ahnya dengan cara tidak membebankan

mereka.

Ketiga, amanah terhadap diri manusia sendiri dengan cara memilih yang terbaik untuk

dirinya di dunia dan akhirat serta tidak mendahulukan hawa nafsu dan menjauhkan diri

daripada segala yang merugikan. (Lihat Mafatih al-Ghaib, 10/111)

Sifat amanah turut berkait-rapat dengan prestasi dan kecemerlangan tadbir urus

sesebuah organisasi. Apabila nilai-nilai ini diterapkan dan ditanamkan dalam jiwa para

pekerja, sudah tentu sesebuah organisasi itu mampu untuk menghasilkan perkhidmatan

yang efisien dan produk yang berkualiti serta mengoptimumkan daya saing mereka

dalam apa jua industri.

Sebagai contoh, jika para pekerja mempunyai nilai integriti yang tinggi dalam diri

mereka, pasti mereka akan melaksanakan sesuatu kerja yang diberikan kepada mereka

dengan sebaik mungkin. Mereka juga tidak membuang masa dan mencuri tulang dalam

waktu bekerja, bahkan mereka menumpukan sepenuh perhatian terhadap kerja yang

dilakukan dan bersungguh-sungguh menyempurnakannya. Hal ini sudah tentu akan

memberikan sumbangan yang signifikan kepada kecemerlangan organisasi.

Sebaliknya, sifat-sifat negatif seperti khianat, tidak amanah, memberi atau

menerima rasuah, suka membuang masa, mencuri tulang dan seumpamanya pula akan

memberi kesan dan menjejaskan kredibiliti sesebuah organisasi. Ini kerana apabila

16

sesebuah organisasi yang dipalit dengan masalah integriti seperti ini, sudah tentu tidak

mendapat kepercayaan dan hormat daripada masyarakat.

Cabaran Semasa:

Antara cabaran dalam membudayakan amalan integriti adalah menangani rasuah. Gejala

rasuah merupakan antara musuh utama negara. SPRM melaporkan bahawa daripada

tahun 2014 sehingga Jun 2018, seramai 4,860 orang telah ditangkap kerana rasuah dan

2,594 atau 53.4 peratus daripada jumlah itu merupakan golongan muda. Dengan situasi

amalan rasuah yang semakin meruncing, dibimbangi ia boleh meruntuhkan integriti

sistem pentadbiran sesebuah negara.

Solusi

Integriti mempunyai kaitan erat dengan etika yang perlu kepada penerapan nilai-nilai

Islam dalam perkhidmatan awam mahupun swasta. Nilai-nilai tersebut dapat dicapai

dalam apa jua bidang pekerjaan sekiranya individu mempunyai keimanan dan ketakwaan

dalam diri masing-masing ketika melaksanakan tugasan. Sifat takwa dapat memelihara

diri daripada melakukan sebarang dosa kerana keyakinan terhadap akhirat, perkara aib,

dosa, pahala dan hari pembalasan.

4. KEHARMONIAN BERMASYARAKAT

Ayat-ayat Tadarus:

ْْۚ إِنذ   نََثَٰ وََجَعلَۡنَُٰكۡم ُشُعوٗبا َوَقَبآئَِل ِِلََعاَرفُٓوا
ُ
ِن َذَكرٖ َوأ َها ٱنلذاُس إِنذا َخلَۡقَنَُٰكم م  يُّ

َ
َٰٓأ ۡكَرمَ يَ

َ
َُٰكۡمْۚ إِنذ  أ ۡتَقى

َ
ِ أ ُكۡم ِعنَد ٱّلِلذ

َ َعلِيٌم َخبرِيٞ    ١٣ٱّلِلذ

Maksudnya:

“Wahai umat manusia! Sesungguhnya Kami telah menciptakan kamu dari lelaki dan

perempuan, dan Kami telah menjadikan kamu berbagai bangsa dan bersuku puak,

17

supaya kamu berkenal-kenalan (dan beramah mesra antara satu dengan yang lain).

Sesungguhnya semulia-mulia kamu di sisi Allah ialah orang yang lebih taqwanya di

antara kamu, (bukan yang lebih keturunan atau bangsanya). Sesungguhnya Allah Maha

Mengetahui, lagi Maha Mendalam PengetahuanNya (akan keadaan dan amalan kamu).”

(Surah al-Hujurat: 13)

ِ ٱنلذاَس  ۗۡ َولَۡوََل َدۡفُع ٱّلِلذ ُ ن َيُقولُواْ َربَُّنا ٱّلِلذ
َ
ٓ أ ۡخرُِجواْ ِمن دَِيَٰرِهِم بَِغرۡيِ َحق ٍ إَِلذ

ُ
ِيَن أ َِٰمُع َوبَِيٞع  ٱَّلذ َمۡت َصَو ِ ذُهد   َبۡعَضُهم بَِبۡعٖض ل

 َٰ َ لََقوِيٌّ َعزِيزٌ وََصلََو ۥْٓۚ إِنذ ٱّلِلذ ُه ُ َمن يَنُُصُ نذ ٱّلِلذ ِ َكثرِٗياۗۡ َوََلَنُُصَ  ٤٠  ٞت َوَمَسَِٰجُد يُۡذَكُر فِيَها ٱۡسُم ٱّلِلذ

Maksudnya:

“Iaitu mereka yang diusir dari kampung halamannya dengan tidak berdasarkan sebarang

alasan yang benar, (mereka diusir) semata-mata kerana mereka berkata: "Tuhan kami

ialah Allah". Dan kalaulah Allah tidak mendorong setengah manusia menentang

pencerobohan setengahnya yang lain, nescaya runtuhlah tempat-tempat pertapaan serta

gereja-gereja (kaum Nasrani), dan tempat-tempat sembahyang (kaum Yahudi), dan juga

masjid-masjid (orang Islam) yang sentiasa disebut nama Allah banyak-banyak padanya

dan sesungguhnya Allah akan menolong sesiapa yang menolong ugamaNya (ugama

Islam); sesungguhnya Allah Maha Kuat, lagi Maha Kuasa.” (Surah al-Hajj: 40)

َ َعۡدَوَۢا بَِغرۡيِ ِعلٖۡمِۗ َكَذَٰلَِك َزيذنذا لِ  ِ فَيَُسبُّواْ ٱّلِلذ ِيَن يَۡدُعوَن ِمن ُدوِن ٱّلِلذ رِۡجُعُهۡم  َوََل تَُسبُّواْ ٱَّلذ ٍة َعَملَُهۡم ُثمذ إََِلَٰ َرب ِِهم مذ مذ
ُ
ِ أ
ُك

 ١٠٨َفُينَب ِئُُهم بَِما ََكنُواْ َيۡعَملُوَن

Maksudnya:

“Dan janganlah kamu cerca benda-benda yang mereka sembah yang lain dari Allah,

kerana mereka kelak, akan mencerca Allah secara melampaui batas dengan ketiadaan

pengetahuan. Demikianlah Kami memperelokkan pada pandangan tiap-tiap umat akan

amal perbuatan mereka, kemudian kepada Tuhan merekalah tempat kembali mereka,

lalu Ia menerangkan kepada mereka apa yang mereka telah lakukan.” (Surah al-An’am:

108)

18

Penghayatan Ringkas:

Islam merupakan agama universal yang menerima kepelbagaian bangsa dan keturunan.

Menerusi surah al-Hujurat ayat 13, Allah SWT menegaskan bahawa seluruh umat

manusia adalah berasal daripada keturunan yang sama. Daripada asal tersebut maka

manusia berkembang biak melahirkan pelbagai suku dan bangsa yang sekian ramai.

Dengan keberagaman tersebut, Allah SWT menghendaki supaya manusia saling

kenal mengenal, memupuk persefahaman dan bekerjasama bagi menjalani kehidupan di

dunia. Itulah prinsip dasar hubungan antara sesama manusia yang menjadi sunnatullah

dalam kejadian-Nya.

Dalam konteks Malaysia, kerencaman bangsa dan agama yang telah wujud sejak

awal penubuhan negara ini sepatutnya menjadikan warganya sebuah masyarakat multi-

etnik yang matang dan berjiwa besar. Prinsip-prinsip persefahaman yang menjadi

tonggak perpaduan rakyat dan keamanan negara sebagaimana yang diperjuangkan oleh

generasi terdahulu perlu dipertahankan dan dipelihara sampai bila-bila.

Jangan disebabkan oleh sikap rasis, cauvinis dan fanatisme yang membabi buta

terhadap kepercayaan atau pegangan masing-masing, lalu masing-masing mengambil

sikap memperleceh kepercayaan atau pegangan orang lain. Ini akhirnya akan menjadi

punca timbulnya isu-isu penghinaan terhadap agama sekali gus boleh meruntuhkan

asas-asas perpaduan yang telah dibina selama ini.

Larangan menghina agama Islam terakam dalam banyak ayat al-Quran.

Antaranya firman Allah SWT dalam surah al-Taubah ayat 65:

ِ َوَءاَيَٰتِهِۦ َورَُسوُِلِۦ ُكنُتۡم تَسۡ  بِٱّلِلذ
َ
ِۡلَُهۡم ََلَُقولُنذ إِنذَما ُكنذا ََنُوُض َونَلَۡعُبْۚ قُۡل أ

َ
 ٦٥َتۡهزُِءوَن  َولَئِن َسأ

19

Maksudnya:

“Dan jika engkau bertanya kepada mereka (tentang ejek-ejekan itu) tentulah mereka akan

menjawab: "Sesungguhnya kami hanyalah berbual dan bermain-main". Katakanlah:

"Patutkah nama Allah dan ayat-ayatNya serta RasulNya kamu memperolok-olok dan

mengejeknya?”

Ayat ini diturunkan sebelum berlaku peperangan Tabuk. Pada ketika itu terdapat

dua orang munafik yang menghina al-Quran dan Rasulullah SAW manakala seorang lagi

mentertawakannya. Lalu Allah SWT menyampaikan hal tersebut kepada Rasulullah

SAW. Baginda memanggil mereka bertiga lalu bertanya hal tersebut dan mereka

menjawab sambil mengatakan perbuatan itu sekadar suatu gurauan atau permainan.

Dengan itu, Allah SWT menurunkan ayat ini menempelak perbuatan mereka. (Lihat Tafsir

al-Qurtubi, 8/196).

Daripada ayat di atas, dapat fahami bahawa agama Islam tidak boleh sama sekali

dihina. Termasuk dalam erti kata menghina Islam adalah menghina segala perkara yang

berkaitan langsung dengan agama Islam seperti menghina Allah SWT, Rasulullah dan

para nabi, al-Quran, al-Sunnah dan lain-lain.

Bukan sekadar itu, bahkan Islam turut melarang umatnya sendiri untuk menghina

agama bukan Islam. Hal ini bersandarkan firman Allah surah al-An’am ayat 108 seperti

yang dinyatakan di atas.

Walaupun tuhan yang disembah oleh mereka itu adalah batil, namun sekiranya

diteliti dengan lebih cermat, alasan larangan itu adalah bagi mengelakkan mereka

membalas penghinaan atau cercaan itu dengan menghina atau mencerca Allah SWT

sedangkan Allah SWT adalah Tuhan yang sebenar-benarnya. Ini bermakna, Islam

merupakan agama yang tidak akan berkompromi sama sekali dengan mana-mana pihak

yang menghina agama tanpa mengambil kira sama ada agama yang dihina itu adalah

Islam atau selainnya.

20

Islam sendiri merupakan agama yang amat tegas dalam menolak sikap ekstrem

dan melampau dalam berinteraksi dengan penganut agama lain. Ini jua fitrah yang Allah

SWT wujudkan pada diri setiap manusia itu sehingga cenderung untuk tidak saling

meruntuhkan rumah ibadat antara satu sama lain sebagaimana yang dinyatakan dalam

surah al-Hajj ayat 40 di atas.

Cabaran Semasa:

Laporan-laporan mengenai beberapa kes menghina agama Islam sama ada yang

dilakukan oleh orang bukan Islam atau orang Islam sendiri adalah sesuatu yang amat

mendukacitakan. Lebih-lebih lagi dengan kedudukan agama Islam yang merupakan

agama bagi persekutuan sebagaimana yang termaktub di dalam Perlembagaan Negara.

Solusi:

Menyebarluaskan kefahaman umat Islam terhadap Fiqh Ta’ayush agar ia benar-benar

dapat dipraktikkan dalam sebuah masyarakat majmuk. Di samping itu, undang-undang

berkaitan penghinaan terhadap agama sama ada agama Islam atau agama lain perlu

diperkemaskan dan dikuatkuasakan bagi menjamin keharmonian beragama terus

berkekalan di negara ini.

5. KEILMUAN BERPAKSIKAN TAUHID

Ayat-ayat Tadarus:

ۢنبِ
َ
َٰٓئَِكةِ َفَقاَل أ ۡسَمآَء ُُكذَها ُثمذ َعرََضُهۡم لََعَ ٱلَۡملَ

َ
ۡسَمآءِ َهَُٰٓؤََلِٓء إِن ُكنُتۡم َصَِٰدقنَِي  ِن وئُ وََعلذَم َءاَدَم ٱۡۡل

َ
قَالُواْ ُسۡبَحََٰنَك   ٣١ بِأ

نَت ٱلَۡعلِيُم ٱۡۡلَِكيُم
َ
ُٓۖ إِنذَك أ  ٣٢ََل ِعلَۡم نَلَآ إَِلذ َما َعلذۡمَتَنا

Maksudnya,

“Dan Ia telah mengajarkan Nabi Adam, akan segala nama benda-benda dan gunanya,

kemudian ditunjukkannya kepada malaikat lalu Ia berfirman: "Terangkanlah kepadaKu

21

nama benda-benda ini semuanya jika kamu golongan yang benar". (31) Malaikat itu

menjawab: "Maha suci Engkau (Ya Allah)! Kami tidak mempunyai pengetahuan selain

dari apa yang Engkau ajarkan kepada kami; sesungguhnya Engkau jualah yang Maha

Mengetahui, lagi Maha Bijaksana”. (Surah al-Baqarah: 31-32)

ُحواْ ِِف ٱلَۡمَجَٰلِِس فَٱفَۡسحُ  ِيَن َءاَمُنٓواْ إَِذا قِيَل لَُكۡم َتَفسذ َها ٱَّلذ يُّ
َ
َٰٓأ واْ يَۡرَفِع  يَ واْ فَٱنُُشُ ُ لَُكۡمُۖ ِإَوَذا قِيَل ٱنُُشُ واْ َيۡفَسِح ٱّلِلذ

ُ بَِما َتۡعَملُوَن َخبرِيٞ   وتُواْ ٱلۡعِلَۡم َدَرَجَٰٖتِۚ َوٱّلِلذ
ُ
ِيَن أ ِيَن َءاَمُنواْ ِمنُكۡم َوٱَّلذ ُ ٱَّلذ  ١١ٱّلِلذ

Maksudnya:

“Wahai orang-orang yang beriman! Apabila diminta kepada kamu memberi lapang dari

tempat duduk kamu (untuk orang lain) maka lapangkanlah seboleh-bolehnya supaya

Allah melapangkan (segala halnya) untuk kamu. Dan apabila diminta kamu bangun maka

bangunlah, supaya Allah meninggikan darjat orang-orang yang beriman di antara kamu,

dan orang-orang yang diberi ilmu pengetahuan ugama (dari kalangan kamu) - beberapa

darjat. Dan (ingatlah), Allah Maha Mendalam PengetahuanNya tentang apa yang kamu

lakukan.” (Surah al-Mujadilah: 11)

ِۡل َساِجٗدا َوقَآئِٗما  َٰنٌِت َءانَآَء ٱَلذ َق ۡن ُهَو  مذ
َ
ِيَن ََل    أ َيۡعلَُموَن َوٱَّلذ ِيَن  رَۡۡحََة َرب ِهِۗۦۡ قُۡل َهۡل يَۡسَتوِي ٱَّلذ َويَرُۡجواْ  ََيَۡذُر ٱٓأۡلِخَرةَ

لَۡبَِٰب
َ
ْولُواْ ٱۡۡل

ُ
ُر أ  ٩َيۡعلَُموَنۗۡ إِنذَما َيَتَذكذ

Maksudnya:

“(Engkaukah yang lebih baik) atau orang yang taat mengerjakan ibadat pada waktu

malam dengan sujud dan berdiri sambil takutkan (azab) hari akhirat serta mengharapkan

rahmat Tuhannya? "Katakanlah lagi (kepadanya): "Adakah sama orang-orang yang

mengetahui dengan orang-orang yang tidak mengetahui?" Sesungguhnya orang-orang

yang dapat mengambil pelajaran dan peringatan hanyalah orang-orang yang berakal

sempurna.” (Surah al-Zumar: 9)

22

Penghayatan Ringkas:

Menurut al-Sya’rawi, surah al-Baqarah ayat 31-32 menunjukkan bahawa Allah SWT

merupakan guru yang pertama (al-mu‘allim al-awwal) atau sumber segala ilmu di alam

ini. Jika kita melihat pada masa kini terdapat pelbagai jenis bidang ilmu. Semua ilmu ini

adalah hasil daripada interaksi akal yang dikurniakan oleh Allah SWT kepada manusia.

Semua inovasi dan penemuan baharu diambil daripada sumber yang telah sedia wujud

sebelumnya. Sebagai contoh, air dan matahari adalah sumber yang telah wujud sejak

azali. Apabila manusia menggunakan tenaga haba untuk menguap air dan menggunakan

wap sebagai tenaga, maka berlaku anjakan tamadun dalam bidang sains yang disebut

sebagai zaman stim, untuk kegunaan kereta api dan mesin di kilang-kilang. (Lihat Tafsir

al-Sya’rawi, 1/248)

Hal ini amat bertepatan dengan apa yang dinyatakan oleh Syed M. Naquib al-Attas

ketika mendefinisikan ilmu. Beliau mengatakan, ilmu itu berasaskan premis bahawa ilmu

itu datang daripada Allah SWT dan diperoleh daripada jiwa yang kreatif. Sebagai sesuatu

yang berasal dari Allah SWT, ilmu didefinisikan sebagai tibanya (husul) makna sesuatu

atau objek ilmu ke dalam jiwa pencari ilmu; sedangkan sebagai sesuatu yang diterima

oleh jiwa yang aktif dan kreatif, ilmu adalah tibanya jiwa (wusul) pada makna sesuatu

atau objek ilmu. Pada definisi yang pertama, titik penekanan ada pada Allah SWT

sebagai sumber segala ilmu; sedangkan pada definisi yang kedua, lebih berorientasi

pada manusia yang merupakan si pencari ilmu. (Lihat ISLAMIA Majalah Pemikiran dan

Peradaban Islam, 5/2005, 64)

Ilmu menurut perspektif Islam bertujuan untuk menyemai keimanan yang mantap,

keyakinan yang mendalam kepada Allah SWT dan menyuburkan jiwa untuk

menyumbang kepada bangsa dan negara. Ini kerana teras ilmu tersebut adalah

mentauhidkan Allah SWT.

Dengan kata lain, tauhid adalah inti kepada ilmu pengetahuan apabila ia berfungsi

untuk memahami realiti setiap makhluk yang ada di alam semesta. Ilmu-ilmu lain adalah

23

cabang kepada tauhid yang memandu semua ilmu tersebut bagi menjamin ketepatan

hala tuju kehidupan seseorang di dunia dan akhirat. Justeru, ilmu tauhid akan

mewujudkan rasa takut kepada Allah SWT dalam kehidupan hariannya kerana ilmu

tauhid membawa manusia untuk mengiktiraf kehadiran Tuhan pada setiap masa dan

keadaan.

Hal ini boleh dicontohi daripada perbuatan para ulama dan pemikir Islam lampau

yang terkenal dalam tamadun dunia dan tamadun Islam khususnya kerana dua faktor,

iaitu penguasaan ilmu dan  sumbangan mereka ke arah kemakmuran tamadun. Mereka

mempunyai kesedaran tentang peranan dan kedudukan ilmu pengetahuan, yang

menjadikan manusia sebagai sebenar-benar manusia, sebagai makhluk yang bercita-cita

dan mempunyai nilai-nilai yang tinggi, dan sebagai khalifah Tuhan di muka bumi. Ilmu

mencantikkan kehidupan seseorang dan menyemai dalam dirinya dengan semangat

kesolehan.

Ringkasnya, konsep ilmu perlu diperbaharui semula dengan meletakkan tauhid

sebagai asasnya. Tiada pemisahan antara ilmu agama dengan ilmu bukan agama. Ini

kerana Islam mempunyai dua kategori ilmu, iaitu fardu ain dan fardu kifayah. Kesemua

bidang ilmu akan tercakup ke dalam salah satu antara dua kategori tersebut. Ilmu yang

sering digelar sebagai ilmu sekular, keduniaan, sains dan sebagainya tidak sesekali

terkeluar daripada kerangka Islam kerana ia termasuk dalam kategori fardu kifayah.

Menurut al-Attas, ilmu yang dikategorikan sebagai fardu kifayah ialah yang

berkaitan dengan ilmu rasional, intelektual dan falsafah yang kesemuanya terangkum

dalam ilmu kemanusiaan, ilmu tabii, ilmu terapan dan ilmu teknologi. Disiplin-disiplin baru

yang berkaitan dengan perbandingan agama dari sudut pandang Islam, kebudayaan dan

peradaban Barat, ilmu linguistik dan sejarah Islam juga termasuk dalam kategori ilmu ini.

(Lihat The Concept of Education, 41)

24

Cabaran Semasa:

Berlaku pemisahan ilmu pengetahuan apabila ilmu-ilmu berkaitan sains dan teknologi

tidak dianggap sebagai sebahagian daripada ilmu yang dituntut oleh agama. Ini

merupakan pengaruh daripada ideologi sekularisme yang memisahkan agama daripada

realiti kehidupan. Manakala ilmu-ilmu keduniaan pula dianggap sebagai ilmu yang tiada

kena mengena dengan agama. Hal ini menyebabkan mereka yang mempelajari bidang

selain agama seolah-olah terpisah daripada kefahaman Islam yang syumul dan

komprehensif.

Solusi:

Kefahaman terhadap integrasi antara ilmu keduniaan dan keagamaan atau ilmu aqli dan

naqli perlu dipupuk daripada pengajian peringkat rendah sehingga ke peringkat tertinggi.

6. ISTIQAMAH BERAGAMA

Ayat-ayat Tadarus:

 َٰ نذَمآ إَِلَُٰهُكۡم إَِل
َ
ِۡثلُُكۡم يُوََحَٰٓ إََِلذ أ نَا۠ بََّشٞ م

َ
 ٦هٞ َوَِٰحٞد فَٱۡسَتقِيُمٓواْ إََِلۡهِ َوٱۡسَتۡغفُِروُهۗۡ َوَوۡيٞل ل ِلُۡمّۡشِكنَِي   قُۡل إِنذَمآ أ

Maksudnya:

“Katakanlah (wahai Muhammad): "Sesungguhnya aku hanyalah seorang manusia seperti

kamu; diwahyukan kepadaku bahawa Tuhan kamu hanyalah Tuhan yang Satu; maka

hendaklah kamu tetap teguh di atas jalan yang betul lurus (yang membawa kepada

mencapai keredaanNya), serta pohonlah kepadaNya mengampuni (dosa-dosa kamu

yang telah lalu). Dan (ingatlah), kecelakaan besar bagi orang-orang yang

mempersekutukanNya (dengan sesuatu yang lain).” (Surah Fussilat: 6)

25

َلذ ََتَافُواْ َوََل
َ
َٰٓئَِكُة أ ُل َعلَۡيِهُم ٱلَۡملَ ُ ُثمذ ٱۡسَتَقَُٰمواْ َتَتََنذ ِيَن قَالُواْ َربَُّنا ٱّلِلذ واْ بِٱۡۡلَنذةِ ٱلذ إِنذ ٱَّلذ بِّۡشُ

َ
ِِت ُكنُتۡم تُوَعُدوَن   ََتَۡزنُواْ َوأ

٣٠

Maksudnya:

“Sesungguhnya orang-orang yang berkata: Tuhan kamu ialah Allah, kemudian mereka

meneguhkan pendirian maka malaikat akan turun kepada mereka sambil berkata,

janganlah kamu takut dan janganlah kamu berdukacita, serta bergembiralah dengan

syurga yang telah dijanjikan kepada kamu.” (Surah Fussilat: 30)

ْْۚ إِنذُهۥ بَِما َتۡعَملُوَن بَِصريٞ   ِمۡرَت َوَمن تَاَب َمَعَك َوََل َتۡطَغۡوا
ُ
 ١١٢فَٱۡسَتقِۡم َكَمآ أ

Maksudnya:

“Oleh itu, hendaklah engkau (wahai Muhammad) sentiasa tetap teguh di atas jalan yang

betul sebagaimana yang diperintahkan kepadamu, dan hendaklah orang-orang yang

rujuk kembali kepada kebenaran mengikutmu berbuat demikian; dan janganlah kamu

melampaui batas hukum-hukum Allah; sesungguhnya Allah Maha Melihat akan apa yang

kamu kerjakan.” (Surah Hud: 112)

Penghayatan Ringkas:

Perkara paling penting yang menentukan hala tuju dan jati diri kita sebagai seorang

muslim adalah istiqamah. Ini kerana istiqamah merupakan perintah yang dituntut oleh

Allah SWT sebagaimana yang dinyatakan dalam surah Fussilat ayat 6 dan surah Hud

ayat 112 di atas.

Para ulama memberikan pelbagai takrifan tentang istiqamah. Antara yang

terlengkap adalah sebagaimana yang diberikan oleh Ibn Rajab. Beliau mengatakan

bahawa istiqamah itu adalah melalui jalan yang lurus (al-sirat al-mustaqim) iaitu agama

yang benar, tanpa terpesong daripadanya, tidak ke kanan dan ke kiri, demikian itu

meliputi pelaksanaan semua ketaatan yang zahir mahupun yang batin, dan juga

meninggalkan segala larangan. (Lihat Jami’ al-‘Ulum wa al-Hikam, 510)

26

Kesimpulannya, istiqamah bererti konsisten berada di atas jalan yang lurus

dengan melaksanakan segala yang diperintah dan meninggalkan segala yang dilarang.

Sahabat Rasulullah SAW, Sufyan bin Abdullah al-Thaqafi pernah bertanya kepada

Rasulullah SAW:

ِ، ثم اْستَِقْم.   يا َرسوَل هللاِ، قُْل لي في اإلْسالِم قَْوالا ال أْسأَُل عْنه أَحداا بَْعَدَك، قاَل: قُْل: آَمْنُت باَّلله

Maksudnya:

“Wahai Rasulullah. Katakan bagiku dalam Islam, satu perkataan yang aku tidak akan

bertanya kepada seorang pun selepas kamu! Nabi SAW bersabda: Katakanlah aku

beriman, kemudian beristiqamahlah!” (Riwayat Muslim)

Hadis ini jelas menunjukkan, tiada suatu perkara yang lebih penting selepas iman

dan ilmu kecuali beristiqamah dalam mengamalkan Islam.

Sesungguhnya Islam menuntut kita untuk sentiasa beristiqamah dalam beragama.

Perlu diketahui bahawa istiqamah yang dimaksudkan itu ialah berdiri teguh di atas jalan

yang lurus, berpegang kukuh kepada akidah Islam dan melaksanakan syariat-Nya

dengan tekun, tidak berubah dan tidak berpaling dalam apa jua keadaan sekalipun.

Adapun dalam kita beristiqamah, walaupun dengan amalan yang sedikit tetapi berterusan

adalah lebih afdal atau lebih baik daripada melakukan amalan yang banyak tetapi hanya

sekali-sekala. Rasulullah SAW bersabda:

 قَله  وإنأََحبُّ األعماِل إلى هللاِ أْدوُمها

Maksudnya:

“Sebaik-baik amalan di sisi Allah Subhanahu Wata'ala adalah perbuatan yang dikerjakan

secara berterusan walaupun sedikit.” (Riwayat Muslim)

Sesungguhnya orang yang berterusan dalam mengerjakan ibadah, beramal

kebajikan, berakhlak mulia dalam mentaati perintah Allah SWT dan menjauhi larangan-

Nya, dijanjikan dengan pelbagai ganjaran sebagaimana firman Allah SWT dalam surah

Fussilat ayat 30. Daripada ayat tersebut, terdapat beberapa hikmah hasil daripada

beristiqamah, antaranya ialah:

27

● Seseorang yang istiqamah dalam amal ibadahnya akan selalu didorong oleh para

malaikat dan ia merupakan satu keuntungan disebabkan malaikat itu membawa

rahmat.

● Seseorang yang istiqamah, tidak mudah merasa takut kerana ia mempunyai

keteguhan hati, kuat keyakinannya, kukuh pendiriannya dan besar harapannya

kepada Allah SWT.

● Orang yang istiqamah tidak mudah merasa sedih terutama apabila kehilangan

sesuatu kerana ia merasa semua itu adalah memang milik Allah SWT.

● Mereka yang istiqamah juga mendapat balasan syurga yang telah dijanjikan oleh

Allah SWT.

Cabaran Semasa:

Terdapat di kalangan umat Islam pada hari ini yang tidak mengambil berat terhadap

kehidupan beragama. Bagi mereka, Islam itu cukup sekadar beriman di dalam hati

semata-mata. Mereka mendakwa, amal perbuatan tidak boleh dijadikan sandaran kerana

semuanya bergantung kepada niat. Oleh kerana itu, walaupun bersolat tetapi dalam

masa yang sama mereka merasa tidak bersalah jika terjebak melakukan perbuatan

terlarang seperti perlakuan seks songsang, berpakaian seksi di khalayak ramai,

mengamalkan rasuah dan seumpamanya.

Solusi:

Masyarakat Islam perlu diberikan kefahaman yang tepat berkenaan konsep iman dan

amal. Salah faham terhadap konsep tersebut, ditambah dengan pengaruh ideologi

songsang seperti fahaman liberal dan sekular akan menyebabkan mereka terjebak ke

dalam krisis identiti sebagai muslim sejati.

28

7. SENTIASA BERTABAYYUN

Ayat-ayat Tadarus:

ن تُِصيبُواْ قَۡوَمَۢا ِِبََهَٰلَةٖ
َ
ِيَن َءاَمُنٓواْ إِن َجآَءُكۡم فَاِسُقَۢ بِنََبإٖ َفَتبَيذُنٓواْ أ َها ٱَّلذ يُّ

َ
َٰٓأ َٰ َما َفَعلُۡتۡم َنَِٰدِمنَي    يَ  ٦َفُتۡصبُِحواْ لََعَ

Maksudnya:

“Wahai orang-orang yang beriman! Jika datang kepada kamu seorang fasiq membawa

sesuatu berita, maka selidikilah (untuk menentukan) kebenarannya, supaya kamu tidak

menimpakan sesuatu kaum dengan perkara yang tidak diingini - dengan sebab kejahilan

kamu (mengenainya) - sehingga menjadikan kamu menyesali apa yang kamu telah

lakukan.” (Surah al-Hujurat: 6)

َوََل  ُسواْ  ََتَسذ ََل  َو  إِثٞۡمُۖ   ِ ن  ٱلظذ َبۡعَض  إِنذ   ِ ن  ٱلظذ َِن  م  َكثرِٗيا  ٱۡجَتنُِبواْ  َءاَمُنواْ  ِيَن
ٱَّلذ َها  يُّ

َ
َٰٓأ َُيِبُّ  يَ

َ
أ َبۡعًضاْۚ  بذۡعُضُكم  َيۡغتَب

ُكَل َۡلۡمَ
ۡ
ُكَل يَأ

ۡ
ن يَأ

َ
َحُدُكۡم أ

َ
اٞب رذِحيٞم   أ َ تَوذ ْۚ إِنذ ٱّلِلذ َ ِخيهِ َمۡيٗتا فََكرِۡهُتُموُهْۚ َوٱتذُقواْ ٱّلِلذ

َ
 ١٢ أ

Maksudnya:

“Wahai orang-orang yang beriman! Jauhilah kebanyakan dari sangkaan (supaya kamu

tidak menyangka sangkaan yang dilarang) kerana sesungguhnya sebahagian dari

sangkaan itu adalah dosa; dan janganlah kamu mengintip atau mencari-cari kesalahan

dan keaiban orang; dan janganlah setengah kamu mengumpat setengahnya yang lain.

Adakah seseorang dari kamu suka memakan daging saudaranya yang telah mati? (Jika

demikian keadaan mengumpat) maka sudah tentu kamu jijik kepadanya. (Oleh itu,

patuhilah larangan-larangan yang tersebut) dan bertaqwalah kamu kepada Allah;

sesungguhnya Allah Penerima taubat, lagi Maha mengasihani.” (Surah al-Hujurat: 12)

Penghayatan Ringkas:

Tabayyun merupakan perkataan yang berasal daripada bahasa Arab yang

bermaksud menthabitkan dan menyemak asas kebenarannya. Berita atau sebarang

maklumat yang diterima seharusnya diteliti dan dipastikan terlebih dahulu kebenarannya

29

dan ketepatan informasi bagi mengelakkan sebarang agenda atau perkara yang tidak

baik berlaku seperti fitnah, menipu dan memburukkan seseorang yang lain berlandaskan

hawa nafsu dan sifat kebencian. Perintah untuk “tabayyun” merupakan perintah yang

sangat penting agar kita dapat mengelakkan dari berprasangka.

Imam al-Syaukani berkata, “Yang dimaksudkan dengan tabayyun adalah

memeriksa dengan teliti dan yang dimaksudkan dengan tatsabbut adalah berhati-hati

dan tidak tergesa-gesa, melihat dengan keilmuan yang dalam terhadap sebuah peristiwa

dan khabar yang datang, sampai menjadi jelas dan terang baginya.” (Lihat Fath al-Qadir,

5/65)

Allah SWT memerintahkan supaya menyelidik serta mendapat kebenaran berita

yang disampaikan seseorang. Ini bagi mengelak daripada terjadinya perkara yang tidak

diingini berlaku sebagaimana firman Allah SWT dalam surah al-Hujurat ayat 9 di atas.

Ibn Kathir berkata: “Allah perintahkan supaya kita thabitkan dahulu perkhabaran orang

fasiq sebagai ihtiyat (berhati-hati). Ini kerana supaya seseorang tidak berhukum dengan

ucapannya menyebabkan dalam keadaan begitu boleh membawa kepada dusta atau

tersilap”. (Lihat Tafsir al-Quran al-'Azim, 7/370)

Syeikh al-Maraghi dalam mentafsirkan ayat ini menyatakan bahawa Allah SWT

telah mengajar hambanya supaya beradab mulia dalam soal agama ataupun dunia. Dan

berhubung dengan perkara itu, apabila seseorang yang fasiq datang memberitahu

sesuatu berita yang bertentangan dengan syiar agama. Oleh itu, jangan mempercayai

beritanya itu melainkan dengan menyelidik serta menelitinya dahulu. (Lihat Tafsir al-

Maraghi, 26/126)

Dr. Wahbah al-Zuhaili dalam mentafsirkan ayat di atas menyatakan Allah SWT

menyeru kepada umatnya yang beriman, apabila datang orang fasiq menyampaikan

berita sebaiknya mencari kebenaran berkenaan dengan berita itu dan janganlah terlalu

cepat menghukum dan menyebarnya. Ini kerana takut akan keburukan dan perkara yang

30

tidak diingini berlaku di atas keputusan yang salah serta memberi kemudaratan ke atas

orang lain. (Lihat al-Tafsir al-Munir, 26/227)

Tidak bertabayyun sesuatu berita itu boleh menyebabkan terjadinya prasangka

yang buruk berlaku di kalangan masyarakat serta keadaan yang kurang tenang. Allah

SWT melarang daripada melakukan perbuatan ini seperti mana firman-Nya dalam surah

al-Hujurat ayat 12.

Syeikh Abdul Rahman al-Sa’di dalam mentafsirkan ayat di atas mengatakan

bahawa Allah SWT melarang berprasangka buruk terhadap saudara Muslimnya. Dengan

sebab berprasangka buruk ini akan menyebabkan berlaku pengumpatan dan mencerca.

Melakukan perkara yang diharamkan sehingga tertanam di dalam hatinya perasaan yang

buruk terhadap rakan Muslimnya dan menimbulkan permusuhan sesamanya.

(Lihat Taisir al-Karim al-Rahman fi Tafsir Kalam al-Mannan, 1/801)

Ini menunjukkan bahawa betapa pentingnya mengetahui kebenaran sesuatu

berita yang disampaikan. Oleh itu, penelitian di dalam menerima sesuatu berita itu

mestilah diambil berat bagi memastikan kebenarannya. Ini supaya dapat mengelak

daripada berlakunya penyebaran berita palsu dan perbuatan ini akan mendatangkan

kemurkaan Allah SWT serta tergolong dalam golongan yang pendusta. Seperti mana

hadis yang diriwayatkan oleh Hafs bin Asim RA, sabda Nabi SAW:

َث بُِكل ِ َما َسِمعَ   َكفَى بِاْلَمْرِء َكِذباا أَْن يَُحد ِ

Maksudnya:

“Cukuplah bagi seseorang itu digelar pendusta apabila menceritakan semua yang

didengarinya (tanpa tabayyun).” (Riwayat Muslim)

Cabaran Semasa:

Peningkatan penggunaan media sosial menyebabkan ramai orang semakin terdedah

kepada lambakan maklumat. Sebahagian maklumat tersebut didapati bersifat sensasi,

spekulatif, gosip liar bahkan palsu. Namun keghairahan menarik likers dan followers yang

31

ramai telah menyebabkan sebahagian pengguna media sosial berkongsi sesuatu

maklumat tanpa sebarang pengesahan dan usul periksa.

Solusi:

Menyemak berita tersebut berdasarkan konsep tabayyun di dalam Islam. Berita atau

sebarang maklumat yang diterima seharusnya diteliti dan dipastikan dahulu kebenaran

dan ketepatan informasi bagi mengelakkan sebarang agenda atau perkara yang tidak

baik berlaku seperti memfitnah, menipu dan memburukkan seseorang yang lain

berlandaskan hawa nafsu dan sifat kebencian.

Tidak menerima berita daripada orang yang fasiq dan juga sumber berita yang

tidak berautoriti. Dalam menerima maklumat, lihatlah kepada mereka yang berautoriti

agar maklumat yang diberikan benar dan tepat. Hal Ini bagi mendidik masyarakat untuk

merujuk serta menerima berita dan juga menyemaknya kepada yang sepatutnya.

8. MERAIKAN KHILAF

Ayat-ayat Tadarus:

ُۖ َوََل يََزالُوَن ُُمَۡتلِفنَِي    ٗة َوَِٰحَدٗة مذ
ُ
 ١١٨َولَۡو َشآَء َربَُّك َۡلََعَل ٱنلذاَس أ

Maksudnya:

“Dan kalaulah Tuhanmu (wahai Muhammad) menghendaki, tentulah Ia menjadikan umat

manusia semuanya menurut ugama yang satu. (Tetapi Ia tidak berbuat demikian) dan

kerana itulah mereka terus-menerus berselisihan.” (Surah Hud: 118)

 ْ ِطيُعوا
َ
َ َوأ ِطيُعواْ ٱّلِلذ

َ
ِيَن َءاَمُنٓواْ أ َها ٱَّلذ يُّ

َ
َٰٓأ ِ َوٱلرذُسوِل إِن  يَ ءٖ فَُردُّوهُ إََِل ٱّلِلذ ۡمرِ ِمنُكۡمُۖ فَإِن تََنَٰزَۡعُتۡم ِِف ََشۡ

َ
ْوِِل ٱۡۡل

ُ
 ٱلرذُسوَل َوأ

وِيًٗل
ۡ
ۡحَسُن تَأ

َ
َٰلَِك َخرۡيٞ َوأ ِ َوٱَۡلَوِۡم ٱٓأۡلِخرِِۚ َذ  ٥٩ُكنُتۡم تُۡؤِمُنوَن بِٱّلِلذ

32

Maksudnya:

“Wahai orang-orang yang beriman, taatlah kamu kepada Allah dan taatlah kamu kepada

Rasulullah dan kepada "Ulil-Amri" (orang-orang yang berkuasa) dari kalangan kamu.

Kemudian jika kamu berbantah-bantah (berselisihan) dalam sesuatu perkara, maka

hendaklah kamu mengembalikannya kepada (Kitab) Allah (Al-Quran) dan (Sunnah)

RasulNya - jika kamu benar beriman kepada Allah dan hari akhirat. Yang demikian adalah

lebih baik (bagi kamu), dan lebih elok pula kesudahannya.” (Surah al-Nisa’: 59)

Penghayatan Ringkas:

Menurut Raghib al-Asfahani, definisi khilaf adalah seseorang yang mengambil suatu jalan

yang berbeza dengan jalan orang yang lain di dalam perbuatan dan juga ucapannya.

(Rujuk Mufradat al-Quran, al-Raghib al-Asfahani, 294) Dengan kata lain, khilaf itu adalah

perbuatan yang berlawanan dengan kesepakatan.

Dalam surah Hud ayat 118 di atas, Allah SWT menjelaskan perbezaan pendapat

adalah merupakan sebahagian daripada fitrah kejadian manusia. Ini kerana, jika Allah

SWT kehendaki, sudah tentu semua manusia akan bersatu dalam semua perkara.

Kata al-Hafiz Ibn Kathir Rahimahullah ketika mengulas berkenaan ayat ini:

“Sentiasalah manusia itu berselisih pandangan di dalam agama, pegangan, aliran,

mazhab, dan pendapat-pendapat mereka. Kecuali golongan yang dirahmati oleh

Allah dari kalangan pengikut para Rasul. Yang mana mereka itu berpegang teguh

dengan apa yang telah agama perintahkan hasil dari perkhabaran-perkhabaran

yang telah para rasul sampaikan kepada mereka. Kata al-Hasan al-

Basri Rahimahullah: Disebabkan perselisihan inilah Allah menciptakan mereka,

sebagaimana kata Ibn Abbas: Allah menciptakan mereka kepada dua kelompok.

Ada di antara mereka yang derita dan ada dari kalangan mereka golongan yang

bahagia.” (Lihat Tafsir al-Quran al-Azhim, Ibn Kathir, 7/362)

33

Seperti yang telah dinyatakan, tabiat peribadi, hala tuju, minat dan kesukaan, akan

menyebabkan seseorang berbeza dengan orang lain. Tambahan pula ilmu yang mereka

pelajari di pelbagai tempat akan menyebabkan terkesannya seseorang dengan guru-guru

dan tempat belajar mereka.

Berikut merupakan beberapa faktor utama berlakunya perbezaan pendapat:

● Masalah ilmu: Ini kerana, kejahilan adalah musuh utama bagi manusia. Justeru,

menghilangkan sisi kejahilan dan menambahkan kefahaman akan membawa

perasaan hormat dan dapat menerima kepelbagaian pendapat jika ianya

berasaskan hujah dan juga dalil yang sahih.

● Tafsiran terhadap nas berdasarkan kepada idrak atau capaian kefahaman:

Perkara ini juga merupakan sebab berlakunya perbezaan pendapat. Ianya dapat

dikesan dengan cara fikir dan cara memahami seseorang itu terhadap nas. Ia

dapat diselesaikan juga dengan cara menambah ilmu pengetahuan dan juga

mendapatkan pencerahan.

● Wujudnya taksub dan sifat ekstrem dengan pendapat sendiri: Sifat taasub sama

ada kepada pandangan sendiri, pandangan guru, ataupun jemaah sendiri serta

menganggap bahawa kebenaran mutlak hanya milik kita dan selain kita

kesemuanya salah adalah sifat buruk yang perlu dihindarkan dalam usaha untuk

mengelakkan perbalahan semasa berbeza pendapat. Bahkan berlapang dada dan

meraikan kepelbagaian pendapat itu adalah suatu yang terpuji.

● Sifat Kesumat Dan Hasad Dengki: Sifat-sifat ini hanya akan menatijahkan

perasaan permusuhan sesama kita. Hal ini sangat sukar untuk ditangkis kecuali

jika diri kita disiram dengan keimanan dan sifat mahmudah seperti ikhlas, rendah

diri, juga sifat rahmah. Ingatlah bahawa saudara yang kita musuhi itu adalah

merupakan saudara seislam dan seiman dengan kita juga.

34

Cabaran Semasa:

Mutakhir ini didapati berlaku khilaf yang tidak sihat dalam kalangan masyarakat. Ia

mungkin berlaku disebabkan oleh perbezaan pendapat dari sudut politik atau aliran

keagamaan. Lebih parah lagi apabila kedua-dua pihak dilihat sangat fanatik dan taasub

terhadap kumpulan masing-masing. Hal ini kadang-kadang sehingga membawa kepada

kata-kata kesat, tuduhan sesat dan kafir mengkafir sehingga menyebabkan berlaku

perpecahan dalam kalangan umat Islam.

Solusi:

Umat Islam perlu dididik dengan adab berbeza pendapat selagi mana apa yang

diperselisihkan itu termasuk dalam perselisihan pendapat yang muktabar. Banyak contoh

yang boleh diambil bagaimana para ulama menguruskan perbezaan pendapat. Oleh itu,

pendekatan mengharmonikan dan meraikan perbezaan serta melihat kepada

persaudaraan adalah sangat penting. Dengan kata lain, kita meletakkan ukhuwah

islamiah sesama kita itu lebih utama sehingga hati-hati kita tetap bersatu sekalipun

berbeza pendapat, aliran mahupun pendekatan.

9. MEMPERGIATKAN DAKWAH

Ayat-ayat Tadarus:

ۡخرَِجۡت لِلنذاِس تَ
ُ
ٍة أ مذ

ُ
ۡهُل ٱلِۡكَتَِٰب لَََكَن  ُكنُتۡم َخرۡيَ أ

َ
ِۗۡ َولَۡو َءاَمَن أ ُمُروَن بِٱلَۡمۡعُروِف َوَتۡنَهۡوَن َعِن ٱلُۡمنَكرِ َوتُۡؤِمُنوَن بِٱّلِلذ

ۡ
أ

ۡكََثُُهُم ٱلَۡفَِٰسُقوَن
َ
ِۡنُهُم ٱلُۡمۡؤِمُنوَن َوأ ذُهمِۚ م  ا ل  ١١٠َخرۡيٗ

Maksudnya:

“Kamu (wahai umat Muhammad) adalah sebaik-baik umat yang dilahirkan bagi (faedah)

umat manusia, (kerana) kamu menyuruh berbuat segala perkara yang baik dan melarang

daripada segala perkara yang salah (buruk dan keji), serta kamu pula beriman kepada

Allah (dengan sebenar-benar iman). Dan kalaulah Ahli Kitab (Yahudi dan Nasrani) itu

35

beriman (sebagaimana yang semestinya), tentulah (iman) itu menjadi baik bagi mereka.

(Tetapi) di antara mereka ada yang beriman dan kebanyakan mereka: orang-orang yang

fasik.” (Surah Ali ‘Imran: 110)

  نۡ مَ وَ
َ
ِ وََعِمَل َصَٰلِٗحا َوقَاَل إِنذِِن ِمَن ٱلُۡمۡسلِِمنَي   نُ سَ حۡ أ ن َدََعٓ إََِل ٱّلِلذ ِمذ  ٣٣قَۡوَٗل م

Maksudnya:

“Dan tidak ada yang lebih baik perkataannya daripada orang yang menyeru kepada

(mengesakan dan mematuhi perintah) Allah, serta ia sendiri mengerjakan amal yang

soleh, sambil berkata: "Sesungguhnya aku adalah dari orang-orang Islam (yang berserah

bulat-bulat kepada Allah)!" (Surah Fussilat: 33)

ۡحَسُنْۚ إِنذ َربذَك هُ
َ
ۡعلَُم بَِمن َضلذ َعن َسبِيلِهِۦ  ٱۡدُع إََِلَٰ َسبِيِل َرب َِك بِٱۡۡلِۡكَمةِ َوٱلَۡموِۡعَظةِ ٱۡۡلََسَنةِِۖ َوَجَِٰدلُۡهم بِٱلذِِت ِِهَ أ

َ
َو أ

ۡعلَُم بِٱلُۡمۡهَتِدينَ
َ
 ١٢٥   وَُهَو أ

Maksudnya:

“Serulah ke jalan Tuhanmu (wahai Muhammad) dengan hikmat kebijaksanaan dan

nasihat pengajaran yang baik, dan berbahaslah dengan mereka (yang engkau serukan

itu) dengan cara yang lebih baik; sesungguhnya Tuhanmu Dia lah jua yang lebih

mengetahui akan orang yang sesat dari jalanNya, dan Dia lah jua yang lebih mengetahui

akan orang-orang yang mendapat hidayah petunjuk.” (Surah al-Nahl: 125)

Penghayatan Ringkas:

Islam adalah agama yang tertegak dengan dakwah. Demikian sifat yang ada pada Islam

menuntut supaya umatnya melaksanakan dakwah. Tanpa dakwah, akan menjadikan

Islam seperti agama rahbani iaitu agama yang sekadar beribadah, mengasingkan diri

daripada manusia dan tidak mempedulikan keadaan sekeliling. Ini bertentangan dengan

roh syariat Islam yang bermatlamatkan pembangunan individu, keluarga, masyarakat

dan negara.

36

Terlalu banyak ayat al-Quran yang memerintahkan agar umat Islam menjadi

golongan yang sentiasa menyumbang dan berkhidmat, bukan sekadar menjadi ahli

ibadat semata-mata. Antaranya firman Allah SWT dalam surah Ali Imran  ayat 110 dan

surah Fussilat ayat 33 dan surah al-Nahl ayat 125 seperti di atas.

Berdasarkan nas-nas syarak, para ulama memberikan pelbagai definisi mengenai

dakwah. Al-Qaradawi mengatakan dakwah adalah satu usaha menarik orang lain kepada

agama Islam dan mengikut petunjuk dari-Nya serta menegakkan syariat-Nya di muka

bumi ini. Begitu juga menyeru masyarakat agar mentauhidkan Allah SWT dengan ibadat

dan amal ketaatan serta melepaskan diri daripada sebarang bentuk kongkongan selain

daripada Allah SWT semata-mata. Memberikan hak kepada orang yang ditentukan hak

oleh Allah, menafikan hak orang yang dinafikan hak oleh Allah. Menyeru kepada

kebaikan dan mencegah kemungkaran serta berjihad di jalan-Nya. (Lihat Thaqafah al-

Da’iyah, 3)

Syeikh Muhammad al-Ghazali pula menyebut, dakwah ialah satu program yang

lengkap. Setiap peringkatnya mengandungi semua ilmu pengetahuan yang diperlukan

oleh manusia bagi menjelaskan tujuan dan matlamat yang sebenar. (Lihat Ma’a Allah

Dirasat fi al-Da’wah wa al-Du’ah, 17)

Menurut Dr. Abdul Karim Zaidan pula, isi kandungan dakwah adalah Islam itu

sendiri. Ini termasuklah perbincangan dari sudut definisi Islam, rukun-rukun Islam, ciri-ciri

keistimewaan Islam, sistem-sistem Islam dan objektif–objektif (maqasid) Islam itu sendiri.

(Lihat Islam dan Dakwah, 9)

Manakala Syeikh Sa’id Hawwa mengatakan, dakwah ke jalan Allah merupakan

satu matlamat dan pada masa yang sama ia merupakan wasilah untuk mencapai

matlamat lain seperti tazkiyyah al-nafs, pembentukan individu dan keluarga Muslim,

masyarakat dan negara Islam. Pencapaian matlamat ini bergantung kepada dakwah.

Semakin banyak usaha dakwah dijalankan, maka matlamat umum yang diamanahkan

37

oleh Allah SWT akan tercapai. Oleh itu, keutamaan perlu diberikan kepada dakwah lebih

daripada yang lain. (Lihat Kai La Namdhi Ba’ida ‘an Ihtiyajat al-‘Asr, 238)

Berdasarkan beberapa takrifan di atas, dapat disimpulkan bahawa dakwah dalam

konteks makro adalah penzahiran iman yang dimanifestasikan dalam segenap aspek

kehidupan seorang mukmin sebagai individu, anggota keluarga, ahli masyarakat dan

rakyat dalam sesebuah negara. Ia dirangka dalam usaha mengujudkan ajaran Islam yang

komprehensif sehingga boleh menjadi contoh dan ikutan kepada semua pihak sama ada

sesama muslim atau bukan muslim.  Kerana itu, menurut Sa‘id Hawwa, dalam manhaj

dakwah rabbaniyyah, menyumbang khidmat adalah setinggi-tinggi metodologi dakwah

dalam mencitrakan sifat rendah diri terhadap muslim yang lain. (Lihat Jund Allah

Thaqafatan wa Akhlaqan, 338)

Dari sudut mikro, mungkin kita boleh perincikan dakwah itu kepada dua rukun

utama iaitu amar makruf dan nahi mungkar. Amar makruf diertikan dengan apa jua

kebaikan yang dilakukan dan bertepatan dengan syarak seperti berdoa, berzikir, solat

berjemaah, orang tua, menghubung persaudaraan, menyantuni anak yatim, mendirikan

masjid, pusat-pusat pengajian dan pusat-pusat kebajikan, merancakkan pertumbuhan

ekonomi, mentadbir negara dengan penuh integriti dan lain-lain.

Manakala nahi mungkar adalah mencegah sebarang keburukan, kemaksiatan dan

kebinasaan yang dilarang syarak seperti kesesatan, khurafat, perzinaan, penipuan,

pembunuhan, rompakan, perjudian, rasuah, salah guna kuasa dan seumpama

dengannya.

Menurut mantan Syeikh al-Azhar, al-Marhum Syeikh Dr. Abdul Halim Mahmud,

menjadi suatu kewajipan agar agama Islam itu disebarluaskan sehingga ke seluruh

pelosok dunia supaya manusia sejagat dapat berlindung di bawah lembayungnya. Ini

merupakan suatu amanah yang terbeban di atas setiap bahu orang Islam. Sesungguhnya

dakwah itu tidak dibatasi masa, tempat, situasi, negara dan organisasi, sebaliknya ia

adalah tanggungjawab bersama yang perlu dilunaskan oleh setiap mukmin dalam

38

segenap lapangan bagi menyampaikan mesej Islam yang syumul. (Lihat Minhaj al-

Da‘wah ila al-Islam fi al-‘Asr al-Hadith, 7)

Maka terdapat di sana dakwah kepada sesama Islam yang bertujuan untuk

menyucikan agama daripada perkara yang tidak benar. Terdapat juga dakwah kepada

mereka yang tinggal jauh di pedalaman dan ceruk rantau sehingga tidak mengenali Islam

kecuali teramat sedikit. Justeru mereka perlu dibimbing untuk mengenali prinsip-prinsip

asas mengenai akidah dan ibadah dalam Islam. Demikian jua dakwah kepada mereka

yang terpengaruh dengan pemikiran Barat seperti ateisme, wujudiah, pemikiran

menyeleweng dan falsafah sesat. Begitu juga dakwah kepada golongan yang

mengisytiharkan permusuhan kepada Islam dengan segala upaya mereka. (Lihat Minhaj

al-Da‘wah ila al-Islam fi al-‘Asr al-Hadith, 8)

Dengan itu, dakwah adalah suatu gerak kerja komprehensif yang boleh

dilaksanakan oleh semua peringkat daripada individu, masyarakat, organisasi hingga

negara. Ia juga meliputi semua bidang kehidupan tanpa kecuali sama ada agama, sosial,

kesenian, sukan, ekonomi, pertahanan, keselamatan, kesihatan, perundangan atau

politik.

Cabaran Semasa:

Pada hari ini menyaksikan kita semakin terdedah kepada pelbagai propaganda, ideologi,

berita dan fakta yang mencemarkan kesucian Islam yang dikhuatiri boleh menggugat

akidah ummah melalui media siber. Keadaan ini menuntut suatu pembaharuan atau

tajdid dalam melakukan dakwah agar ia sampai kepada sasarannya.

Solusi:

Menjadi suatu keperluan bagi institusi Islam termasuk para ulama, pendakwah dan

agamawan untuk mempergiatkan dakwah menerusi media siber sehingga mampu

mengatasi bahkan menandingi pihak berkenaan.

39

10. MENGANGKAT HAK ASASI MANUSIA MENURUT ISLAM

Ayat-ayat Tadarus:

ۡهرِ لَۡم يَُكن َشيۡ  َِن ٱدلذ نَسَِٰن ِحنٞي م   ٱۡۡلِ
َِتَٰ لََعَ

َ
ۡذُكوًرا   ئً َهۡل أ ۡمَشاٖج نذبَۡتلِيهِ فََجَعلَۡنَُٰه   ١ا مذ

َ
نَسََٰن ِمن نُّۡطَفٍة أ ۡقَنا ٱۡۡلِ

إِنذا َخلَ

َۢا بَِصرًيا    ٢َسِميَع

Maksudnya:

 “Bukankah telah berlalu kepada manusia satu ketika dari masa (yang beredar) , sedang

ia (masih belum wujud lagi, dan) tidak menjadi sesuatu benda yang disebut-sebut, (maka

mengapa kaum musyrik itu mengingkari hari akhirat)? (1) Sesungguhnya Kami telah

aturkan cara mencipta manusia bermulanya dari air mani yang bercampur (dari pati benih

lelaki dan perempuan), serta Kami tetap mengujinya (dengan kewajipan-kewajipan); oleh

itu maka Kami jadikan dia berkeadaan mendengar dan melihat.” (Surah al-Insan: 1-2)

ِي َخلَقَ  َها ٱنلذاُس ٱۡعُبُدواْ َربذُكُم ٱَّلذ يُّ
َ
َٰٓأ ِيَن ِمن َقۡبلُِكۡم لََعلذُكۡم َتتذُقوَن  يَ  ٢١ُكۡم َوٱَّلذ

Maksudnya:

“Wahai sekalian manusia! Beribadatlah kepada Tuhan kamu yang telah menciptakan

kamu dan orang-orang yang terdahulu daripada kamu, supaya kamu (menjadi orang-

orang yang) bertaqwa.” (Surah al-Baqarah: 21)

ِ ُۤدُجۡسَي ِ َوٱٓأۡلَصاِل۩   َوّلِِلذ ۡرِض َطوَٗۡع َوَكۡرٗها َوِظَلَٰلُُهم بِٱلُۡغُدو
َ
َِٰت َوٱۡۡل َمََٰو  ١٥َمن ِِف ٱلسذ

Maksudnya:

“Dan kepada Allah jualah sekalian makhluk yang ada di langit dan di bumi tunduk

menurut, sama ada dengan sukarela atau dengan terpaksa; dan (demikian juga) bayang-

bayang mereka; pada waktu pagi dan petang.” (Surah al-Ra’d: 15)

40

ِ ٱلذِِت َفَطَر ٱنلذا  ِيِن َحنِيٗفاْۚ فِۡطَرَت ٱّلِلذ قِۡم وَۡجَهَك لِل
َ
ۡكََثَ  فَأ

َ
ِيُن ٱلَۡقي ُِم َوَلَِٰكنذ أ َٰلَِك ٱدل  ِْۚ َذ َس َعلَيَۡهاْۚ ََل َتۡبِديَل ِۡلَلِۡق ٱّلِلذ

 ٣٠ٱنلذاِس ََل َيۡعلَُموَن

Maksudnya:

“(Setelah jelas kesesatan syirik itu) maka hadapkanlah dirimu (engkau dan pengikut-

pengikutmu, wahai Muhammad) ke arah ugama yang jauh dari kesesatan; (turutlah terus)

ugama Allah, iaitu ugama yang Allah menciptakan manusia (dengan keadaan bersedia

dari semulajadinya) untuk menerimanya; tidaklah patut ada sebarang perubahan pada

ciptaan Allah itu; itulah ugama yang betul lurus, tetapi kebanyakan manusia tidak

mengetahui.” (Surah al-Rum: 30)

Penghayatan Ringkas:

Dalam memahami Hak Asasi Manusia (HAM) menurut Islam, isu pertama yang paling

asas diajar oleh Islam adalah mengenal hakikat diri manusia. Apabila seseorang

mengetahui status dirinya, maka ia akan bercakap dalam ruang lingkup dirinya sebagai

manusia. Dalam surah al-Insan ayat 1-2, Allah SWT menjelaskan dari manakah asal usul

manusia dan apa tujuan penciptaannya.

Syeikh al-Tantawi mengatakan ayat ini menjelaskan bahawa manusia itu

diciptakan Allah SWT daripada tiada kepada ada. Demikian juga Dia Maha Berkuasa

untuk mengembalikan mereka kepada kehidupan selepas mati untuk dihisabkan segala

amal perbuatannya. Matlamat penciptaan manusia adalah untuk menguji mereka dengan

segala yang dipertanggungjawabkan ke atas mereka. Lalu Allah SWT akan menilai, siapa

dalam kalangan mereka yang tunduk kepada perintahnya maka dia bersyukur dan siapa

yang ingkar maka dia kufur. (Lihat al-Tafsir al-Wasit, 15/214-215)

Dalam surah al-Baqarah ayat 21, Allah SWT menyeru sekalian manusia supaya

menyembah-Nya, Tuhan yang telah menciptakan mereka dan orang yang sebelum

mereka. Manakala dalam surah al-Ra’d ayat 15, Allah SWT menjelaskan bahawa

41

ketundukan seseorang hamba itu tidak semestinya berlaku secara sukarela, tetapi ia

mungkin juga berlaku secara terpaksa atau tanpa disedarinya.

Berasaskan dalil-dalil tersebut, ia menunjukkan HAM menurut Islam adalah

tertakluk kepada kedudukan manusia sebagai makhluk dan hamba Allah SWT. Ia

bertepatan dengan fitrah kemanusiaan yang telah diciptakan oleh Allah SWT di dalam

diri setiap manusia sebagaimana firman-Nya dalam surah al-Rum ayat 30.

Dalam hal ini, HAM menurut perspektif Islam tidak lain bermaksud al-hurriyyah al-

fitriyyah iaitu kebebasan manusia menurut fitrah. Sebagaimana kata al-Buti, kebebasan

menurut fitrah sekali-kali tidak akan bercanggah dengan sifat perhambaan manusia

kepada Allah SWT, bahkan dengan memperhambakan diri kepada Allah SWT, maka ia

semakin mengangkat tinggi fitrah kemanusiaan. (Lihat Huriyyah al-Insan fi Zill

‘Ubudiyyatih Lillah, 119)

Ini berbeza dengan hak asasi manusia menurut Barat yang menjadikan akal

manusia semata-mata sebagai sumber rujukan. Lebih-lebih lagi, istilah hak asasi

manusia secara eksplisit baru ditemukan di Barat pada abad ke-18. (Lihat Instrumen

Internasional Pokok Hak-Hak Asasi Manusia, 11)

Justeru, tidak dapat disangkal lagi, perjuangan HAM pada hari ini banyak

dipengaruhi oleh gerakan hak asasi manusia di Barat. Terdapat beberapa kejadian yang

menimpa Barat telah mendorong perjuangan atas nama HAM sehingga penubuhan

Pertubuhan Bangsa-bangsa Bersatu (United Nations) pada tahun 1945 dan seterusnya,

penggubalan Universal Declaration on Human Rights (UDHR) 1948.[1]

Dengan demikian, gagasan HAM yang dianjurkan oleh Barat sudah tentu

berlatarbelakangkan pemikiran dan budaya hidup mereka. Jika diteliti, ideologi HAM di

Barat adalah bersifat anthroposentrik, iaitu menjadikan manusia sebagai ukuran terhadap

segala sesuatu. HAM dalam perspektif ini menempatkan manusia dalam suatu ketetapan

bahawa hubungannya dengan Tuhan sama sekali tidak wujud. HAM dinilai sebagai

https://muftiwp.gov.my/en/artikel/tashih-al-mafahim/2897-tashih-al-mafahim-7-islam-tolak-hak-asasi-manusia#_ftn1

42

kurniaan semula jadi (‘alamiyyah) sejak lahir. Tegasnya, HAM di Barat itu bersifat sekular

sehingga orientasi dan kebertanggungjawabannya hanya tertumpu kepada manusia

semata-mata.(Lihat Hak Asasi Manusia: Hakekat, Konsep dan Implikasinya dalam

Perspektif Hukum dan Masyarakat, hlm. 217)

Dengan kata lain, HAM menurut kaca mata Barat adalah berpaksikan fahaman

humanisme. Iaitu satu sistem pemikiran atau isme yang memberi penekanan terhadap

nilai kemanusiaan dan kebajikannya. Fahaman ini juga menafikan kebergantungan

manusia kepada unsur agama dan agama dilihat sebagai suatu yang menyusahkan

hidup manusia. (Lihat Encyclopedia of Ethics, 2/800)

Berdasarkan perbahasan di atas, dapat kita fahami bahawa perbezaan mendasar

antara HAM menurut Islam dan HAM menurut Barat adalah pada sumber rujukannya.

HAM menurut Islam merupakan kebebasan manusia menurut fitrah berpandukan wahyu

Allah SWT, manakala HAM menurut Barat merupakan perjuangan menuntut kebebasan

mutlak bagi setiap manusia tanpa berpandukan wahyu dan nilai-nilai agama.

Cabaran Semasa:

Gerakan pihak yang memperjuangkan HAM menurut perspektif Barat dilihat semakin

kuat mutakhir ini. Mereka mengeksploitasi segala ruang dan peluang yang ada seperti

menerusi saluran politik, sosial dan perundangan bagi menuntut apa sahaja yang

didakwa sebagai HAM. Antaranya seperti menuntut hak supaya kerajaan mengiktiraf

perlakuan LGBT, hak menukar agama bagi orang Islam dan hak kesamarataan gender

yang menyalahi syarak (seperti dalam isu talak dan faraid).

Solusi:

Umat Islam perlu didedahkan dengan konsep HAM yang sebenar menurut Islam.

Persepsi seolah-olah Islam sebagai agama yang tidak mengangkat HAM perlu dikikis dan

diperbetulkan. Golongan politikus, aktivis sosial, pakar undang-undang dan para

43

agamawan hendaklah berganding bahu menjelaskan HAM dalam konteks Islam sebagai

agama bagi Persekutuan dan Melayu yang menjadi asas budaya serta jati diri bangsa

Malaysia.

JABATAN KEMAJUAN ISLAM MALAYSIA
JAKIM